CELEX: 62015TN0215
Language: el
Date: 2015-04-29 00:00:00
Title: Υπόθεση T-215/15: Προσφυγή της 29ης Απριλίου 2015 — Azarov κατά Συμβουλίου

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/25
            
         Προσφυγή της 29ης Απριλίου 2015 — Azarov κατά Συμβουλίου
   (Υπόθεση T-215/15)
   (2015/C 221/34)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Mykola Yanovych Azarov (Κίεβο, Ουκρανία) (εκπρόσωποι: G. Lansky και A. Egger, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει, κατ’ εφαρμογή του άρθρου 263 ΣΛΕΕ, την απόφαση (ΚΕΠΠΑ) 2015/364 του Συμβουλίου, της 5ης Μαρτίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 62, σ. 25), και τον εκτελεστικό κανονισμό (ΕΕ) 2015/357 του Συμβουλίου, της 5ης Μαρτίου 2015, περί εφαρμογής του κανονισμού (ΕE) 208/2014 σχετικά με περιοριστικά μέτρα κατά ορισμένων προσώπων, οντοτήτων και φορέων ενόψει της κατάστασης στην Ουκρανία (ΕΕ L 62, σ. 1), καθόσον οι πράξεις αυτές αφορούν τον προσφεύγοντα,
            
         
               —
            
            
               να διατάξει, σύμφωνα με το άρθρο 64 του Κανονισμού Διαδικασίας του Γενικού Δικαστηρίου, μέτρα οργάνωσης της διαδικασίας,
            
         
               —
            
            
               να καταδικάσει το Συμβούλιο στα δικαστικά έξοδα σύμφωνα με το άρθρο 87, παράγραφος 2, του Κανονισμού Διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει πέντε λόγους.
   
               1.
            
            
               Πρώτος λόγος: Παράβαση της υποχρέωσης παράθεσης αιτιολογίας
               Ο προσφεύγων ισχυρίζεται συναφώς, μεταξύ άλλων, ότι η αιτιολογία των προσβαλλόμενων νομικών πράξεων, καθόσον τον αφορούν, είναι υπερβολικά γενική.
            
         
               2.
            
            
               Δεύτερος λόγος: Προσβολή θεμελιωδών δικαιωμάτων
               Στο πλαίσιο του λόγου αυτού, ο προσφεύγων ισχυρίζεται ότι συντρέχει προσβολή του δικαιώματος ιδιοκτησίας και της επιχειρηματικής ελευθερίας. Επιπλέον, ισχυρίζεται ότι τα επιβληθέντα περιοριστικά μέτρα είναι δυσανάλογα. Τέλος, υποστηρίζει ότι έχουν προσβληθεί τα δικαιώματά του άμυνας.
            
         
               3.
            
            
               Τρίτος λόγος: Κατάχρηση εξουσίας
               Ο προσφεύγων ισχυρίζεται συναφώς, μεταξύ άλλων, ότι το Συμβούλιο ενήργησε κατά κατάχρηση εξουσίας, διότι με την επιβολή των περιοριστικών μέτρων στον προσφεύγοντα επιδιώκονταν άλλοι κυρίως σκοποί και όχι η παγίωση και η υποστήριξη του κράτους δικαίου και του σεβασμού των ανθρώπινων δικαιωμάτων στην Ουκρανία.
            
         
               4.
            
            
               Τέταρτος λόγος: Παραβίαση της αρχής της χρηστής διοίκησης
               Στο πλαίσιο του λόγου αυτού, ο προσφεύγων ισχυρίζεται κυρίως ότι έχουν προσβληθεί το δικαίωμα αμερόληπτης εξέτασης, το δικαίωμα δίκαιης μεταχείρισης και το δικαίωμα για επιμελή εξέταση των πραγματικών περιστατικών.
            
         
               5.
            
            
               Πέμπτος λόγος: Πρόδηλο σφάλμα εκτίμησης